ການ​ໂຈມ​ຕີ ​ຄະ​ນະ​ຜູ້ນຳ​ ລັດ​ອິສລາມ ຍັງ​ບໍ່​ໝົດໄປ​ເທື່ອ 
ກອງ​ກຳ​ລັງ​ປະ​ຊາ​ທິ​ປະ​ໄຕ​ຊີ​ເຣຍ ຫຼື SDF ທີ່​ເປັນ​ພັນ​ທະ​ມິດ​ ຂອງ​ສະ​ຫະ​ລັດ ໄດ້ຮັບຄວາມ​ຊົມ​ເຊີຍ​ ໃນ​ການ​ ຊ່ອຍເຫຼືອ ກຳ​ລັງ​ສະ​ຫະ​ລັດ ​ກຳ​ຈັດຜູ້​ນຳກຸ່ມ​ລັດ​ອິ​ສ​ລາມ ອາ​ບູບາກ​ຄ໌ ອາ​ລ-ບາກ​ດາ​ດີ. 
ບັນດາຜູ້ນຳອະວຸໂສຂອງກຸ່ມລັດອິສລາມ ຢູ່ໃນຊີເຣຍ ກຳລັງຖືກຕ້ອງຕິຢ່າງໜັກ ສ່ວນ ນຶ່ງ ກໍຍ້ອນສິ່ງທີ່ປາກົດວ່າ ເປັນການບຸກກວດລ້າງຢ່າງຮີບດ່ວນ ພວກມັນສະໝອງຂອງ ກຸ່ມກໍ່ການຮ້າຍດັ່ງກ່າວ ກອງກຳລັງປະຊາທິປະໄຕຊີເຣຍ ຫຼື SDF ທີ່ເປັນພັນທະມິດຂອງສະຫະລັດໄດ້ ຮັບ ຄວາມຊົມເຊີຍໃນການຊ່ອຍເຫຼືອກຳລັງສະຫະລັດກຳຈັດຜູ້ນຳກຸ່ມລັດອິສລາມ ອາບູ ບາກຄ໌ ອາລ-ບາກດາດີ ແລະໂຄສົກຂອງກຸ່ມລັດອິສລາມ ທ້າວອາບູ ຮາສຊານ ອາລ- ມູຮາເຈຍ ຊຶ່ງກຳລັງ SDF ໄດ້ກ່າວ ໃນວັນຈັນທີ່ຜ່ານມາວ່າ ຕົນໄດ້ທຳການບຸກກວດຄົ້ນຫຼາຍບັ້ນລຽນຕິດ ໃນການຕາມລ່າ ທີ່ແນໃສ່ຫົວໜ້າຄົນສຳຄັນໆຂອງກຸ່ມດັ່ງກ່າວ ເພື່ອຈັບເປັນຫຼືຈັບຕາຍ ພວກເຂົາໃຫ້ໄດ້ “ການບຸກກວດຄົ້ນທີ່ປະສົບຜົນສຳເລັດອີກຄັ້ງນຶ່ງ ທີ່ແນເປົ້າໝາຍໃສ່ ແລະຈັບກຸມ ພວກສະມາຊິກອະວຸໂສຂອງກຸ່ມ ISIS ຫຼືລັດອິສລາມ” ທີ່ໂຄສົກກຳລັງ SDF ທ່ານ ມຸສຕາຟາ ບາລີ ໄດ້ຂຽນຢູ່ໃນທວິດເຕີ້ ໂດຍໃຊ້ອັກສອນ ຫຍໍ້ສຳລັບກຸ່ມກໍ່ການຮ້າຍ ທີ່ຮູ້ກັນດີວ່າ IS ຫຼື ເປັນພາສາອາຣັບວ່າ ດາແອັສ ນັ້ນ ທ່ານມຸສຕາຟາ ບາລີ ຂຽນ ອີກວ່າ “ຈຳພວກທີ່ບໍ່ໄດ້ຖືກຂ້າຕາຍນັ້ນ ກໍຈະຖືກຈັບກຸມ ອາຊະຍາກຳທັງຫຼາຍຂອງ ພວກກໍ່ການຮ້າຍດາແອັສນັ້ນ ຈະຖືກປ່ອຍປະໄປ ໂດຍບໍ່ໄດ້ຖືກລົງໂທດ ບໍ່ໄດ້ ” ລາຍລະອຽດແມ່ນຫາຟັງໄດ້ຍາກ ເຖິງແມ່ນວ່າ ພວກເຈົ້າໜ້າທີ່ SDF ໃນວັນອັງຄານ ວານນີ້ໄດ້ຢືນຢັນວ່າ ການປະຕິບັດງານນຶ່ງ ຢູ່ໃນເມືອງຈາຣາບລັສ ທີ່ຕັ້ງຢູ່ໃກ້ຊາຍ ແດນເທີກີ ບ່ອນທີ່ໂຄສົກກຸ່ມ IS ໄດ້ຖືກຂ້າຕາຍ ອົງການສັງເກດການດ້ານສິດທິມະນຸດຢູ່ໃນຊີເຣຍ ທີ່ມີຫ້ອງການຕັ້ງຢູ່ລອນດອນ ໄດ້ ອ້າງແຫຼ່ງຂ່າວຫຼາຍກະແສ ທີ່ກ່າວວ່າ ເຮືອບິນບໍ່ມີຄົນຂັບ ຫຼື ໂດຣນ ໄດ້ບິນຜ່ານເຂດ ດັ່ງກ່າວ ກ່ອນທີ່ເຮືອບິນເຮລິຄອບເຕີ ໄດ້ບິນຕ່ຳໆຜ່ານໄປ ລາຍງານກ່າວວ່າ ເປົ້າ ໝາຍການປະຕິບັດງານແມ່ນໄດ້ແນໃສ່ຄອບຄົວອີຣັກຄອບຄົວນຶ່ງ ກຳລັງ SDF ຍັງໄດ້ຢືນຢັນວ່າ ຕົນໄດ້ອອກປະຕິບັດງານເທື່ອທີສອງຢູ່ທີ່ເມືອງອາຟຣິນ ຕໍ່ມາໃນວັນອັງຄານວານນີ້ ປະທານາທິບໍດີດໍໂນລ ທຣຳ ໄດ້ຂຽນລົງໃນທວິດເຕີ້ວ່າ “ຫາ ກໍຢືນຢັນວ່າ ຜູ້ມາແທນທ້າວ ອາບູ ບາເກີ ອາລ-ບາກດາດີ ນ້ຳເບີນຶ່ງ ນັ້ນ ໄດ້ຖືກກຳຈັດ ໂດຍກຳລັງອາເມຣິກັນແລ້ວ ຊຶ່ງເບິ່ງຄືວ່າຜູ້ກ່ຽວຈະມາຮັບເອົາໜ້າທີ່ສູງສຸດ ເວລານີ້ລາວ ໄດ້ຕາຍໄປແລ້ວເຊັ່ນກັນ ” ພວກເຈົ້າໜ້າທີ່ສະຫະລັດ ກ່າວວ່າ ທ່ານທຣຳໄດ້ກ່າວເຖິງໂຄສົກກຸ່ມ IS ຜູ້ທີ່ໄດ້ຕາຍໄປ ຊຶ່ງມີການປະກາດເປັນເທຶ່ອທຳອິດ ໂດຍກຳລັງ SDF ໃນວັນອາທິດຜ່ານມານີ້ ແລະໄດ້ ຢືນຢັນໂດຍເຈົ້າໜ້າທີ່ອະວຸໂສກະຊວງຕ່າງປະເທດຄົນນຶ່ງ ໃນວັນຈັນທີ່ຜ່ານມາ